CELEX: 62014TN0093
Language: sl
Date: 2014-02-10 00:00:00
Title: Zadeva T-93/14: Tožba, vložena 10. februarja 2014 – St’art in drugi proti Komisiji

5.5.2014   
            
            
               SL
            
            
               Uradni list Evropske unije
            
            
               C 135/51
            
         Tožba, vložena 10. februarja 2014 – St’art in drugi proti Komisiji
   (Zadeva T-93/14)
   2014/C 135/65
   Jezik postopka: francoščina
   
      Stranke
   
   
      Tožeče stranke: St’art – Fonds d’investissement dans les entreprises culturelles (Mons, Belgija); Stichting Cultuur – Ondernemen (Amsterdam, Nizozemska); in Angel Capital Innovations Ltd (London, Združeno kraljestvo) (zastopnika: L. Dehin in C. Brüls, odvetnika)
   
      Tožena stranka: Evropska komisija
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               ugotovi, da je tožba dopustna in utemeljena, ter posledično za ničen razglasi izpodbijani akt:
               
                           —
                        
                        
                           in sicer sklep Evropske komisije neznanega datuma, ki ga je slednja formalizirala 29. novembra 2013, o zahtevanju plačila 140 500,01 EUR od družbe EDC v okviru javnega naročila „Factor SI.2.609157-2/G/ENT/CIP/11/C/N03C011“, o izdaji opomina za plačilo v ta namen in o uveljavljanju po potrebi v ta namen solidarnostno odgovornost drugih članov konzorcija.
                        
                     
         
      Tožbeni razlogi in bistvene trditve
   
   Tožeče stranke v utemeljitev tožbe navajajo dva tožbena razloga.
   
               1.
            
            
               S prvim tožbenim razlogom se zatrjuje kršitev pravice do dobrega upravljanja in zlasti obveznost obrazložitve ter kršitev načela zakonitosti, in sicer ker naj bi sklep Komisije o zahtevanju vračila predplačil, plačanih družbi EDC v okviru projekta „C-I Factor“ in o sklicevanju na solidarno odgovornost tožečih strank, ki so člani konzorcija, v tem oziru temeljil na nezakoniti odločbi o prenehanju pogodbe o subvencioniranju.
            
         
               2.
            
            
               Z drugim tožbenim razlogom se zatrjuje prekoračitev in izkrivljanje pooblastil ter kršitev pravice do dobrega upravljanja, načela kontradiktornosti in splošnega načela „patere legem quam ipse fecisti“, ker Komisija ni navedla elementov, ki po eni strani omogočajo ugotovitev, ali je preučila stališča konzorcija, katerega del so tožeče stranke, in po drugi razlogov, iz katerih je ta stališča zavrnil. Tožeče stranke Komisiji prav tako očitajo, da jim ni omogočila, da bi same izpolnile obveznosti, ki izhajajo iz pogodbe, da bi se s tem omilile morebitne nepravilnosti družbe EDC.